Tunisian jalkapallomaajoukkue

Tunisian jalkapallomaajoukkue () on Tunisian jalkapalloliiton hallinnoima joukkue, joka edustaa Tunisiaa kansainvälisissä otteluissa. Tunisia on pelannut MM-kisojen lopputurnauksessa vuosina 1978, 1998, 2002, 2006 ja 2018. Tunisia voitti Afrikan-mestaruuden vuonna 2004 lopputurnauksen isäntämaana. Tätä ennen Tunisian paras sijoitus oli toinen vuosina 1965 ja 1996.

 Arvokisat 
 Maailmanmestaruuskilpailut 
1930–1958 – Ei osallistunut
1962 – Ei selviytynyt karsinnoista
1966 – Jäi pois
1970 – Ei selviytynyt karsinnoista
1974 – Ei selviytynyt karsinnoista
1978 – Ensimmäinen kierros
1982–1994 – Ei selviytynyt karsinnoista
1998 – Ensimmäinen kierros
2002 – Ensimmäinen kierros
2006 – Ensimmäinen kierros
2010 – Ei selviytynyt karsinnoista
2014 – Ei selviytynyt karsinnoista
2018 – Ensimmäinen kierros
2022 – Ensimmäinen kierros

 Afrikan mestaruuskilpailut 

1957 – Ei osallistunut
1959 – Ei osallistunut
1962 – Kolmas
1963 – 1. kierros
1965 – Toinen
1968 – Ei selvinnyt karsinnoista
1970–1974 – Ei osallistunut
1976 – Ei selvinnyt karsinnoista
1978 – Neljäs
1980 – Jäi pois
1982 – 1. kierros
1984–1992 – Ei selvinnyt karsinnoista
1994 – 1. kierros
1996 – Toinen
1998 – Puolivälierät
2000 – Neljäs
2002 – 1. kierros
2004 – Mestaruus
2006 – Puolivälierät
2008 – Puolivälierät
2010 – 1. kierros
2012 – Puolivälierät
2013 – 1. kierros
2015 – Puolivälierät
2017 – Puolivälierät
2019 – Neljäs
2021 – Puolivälierät

 Lähihistoria 

 Henri Michelin aika (2002) 
Tunisian päävalmentajaksi palkattiin saksalaisen Eckhard Krautzunin tilalle ranskalainen Henri Michel. Krautzun luotsasi maan MM-kisoihin 2002, mutta riidat maan jalkapalloliiton kanssa johtivat hänen lähtöönsä karsintojen päätteeksi heinäkuussa 2001. Marraskuussa 2001 Tunisia nimesi uudeksi valmentajakseen Michelin, joka solmi kolmen vuoden sopimuksen.Michel signs 3 year Tunisia deal BBC Sport 10.11.2001 Viitattu 21.11.2009  Hänen tehtävänään oli valmentaa Tunisiaa vuoden 2002 Afrikan mestaruuskisoissa ja vuoden 2002 MM-kisoissa. Michel ei kuitenkaan onnistunut luotsaamaan Tunisiaa jatkoon Afrikan kisoissa ja maa jäi lohkossa kolmanneksi ilman tehtyjä maaleja. Michelin sopimus oli katkolla, mutta Tunisian jalkapalloliitto ilmoitti kuukausi kisojen jälkeen valmentajan jatkavan tehtävässään.Tunisia retain Michel BBC Sport 16.2.2002 Viitattu 21.11.2009  Maaliskuussa 2002 Michel ilmoitti eroavansa tehtävästään ilmoitettuaan oltuaan kykenemätön työskentelemään asetettujen sääntöjen puitteissa. Lisäksi viikkoa ennen Michelin apuvalmentaja Albert Rust erotettiin tehtävästään.Tunisia's coach resigns BBC Sport 25.3.2002 Viitattu 21.11.2009  Hänen tilalleen palkattiin Ammar Souayah ja Khemayes Laabidi.Tunisia to name new coach BBC Sport 26.3.2002. Viitattu 21.11.2009 

 Ammar Souayah väliaikaisvalmentajana (2002) 
Päivää myöhemmin Michelin eroamisesta Tunisian jalkapalloliitto kertoi julkistavansa uuden valmentajan 28. maaliskuuta, jolloin väliaikseksi ratkaisuksi he päätyivät palkkaamaan entisen apuvalmentajan korvanneet Souayah ja Laabidi.Joint coaches for Tunisia BBC Sport 30.3.2002 Viitattu 21.11.2009  Kuukautta ennen kisoja Tunisian entinen valmentaja Michel varoitti maan kärsivän kaaoksen mikäli he eivät kykenisi parantamaan peliään.Michel warns of disaster BBC Sport 25.5.2002 Viitattu 21.11.2009  Lisäksi Tunisian pelintekijä Skander Souayah antoi positiivisen dopingnäytteen 27. maaliskuuta 2002 Norja -ottelun jälkeen Tunisiassa. Näytteessä hänen verestään löydettiin nandrolonia. Souayahille langetettiin kuuden kuukauden pelikielto, joka alkoi 8. toukokuuta 2002. Ennen kisoja Souayahin luotsaama Tunisia koki sekä hyviä että huonoja uutisia, kun pitkään loukkaantumisista kärsineet hyökkääjät Adel Sellimi, Ziad Jaziri ja Ali Zitouni palasivat loukkaantumistaan.Sand to signal Danish intent BBC Sport 25.5.2002 Viitattu 21.11.2009  Sen sijaan maan ykkösmaalivahti Chokri El Ouaer ilmoitti neljä viikkoa ennen kisoja lopettavansa uransa selkävaivojen vuoksi. Lisäksi kolme päivää ennen avausottelua Tunisian puolustaja Emïr Mkademi joutui jättämään avausottelun väliin loukkaantumisen vuoksi.Tunisia lose defender for key tie BBC Sport 2.6.2002 Viitattu 21.11.2009 

Ennen MM-kisoja Tunisia pelasi muun muassa harjoitusottelun Japanin ykkösdivisioonassa pelaavaa Cerezo Osakaa vastaan, jonka he voittivat maalein 3-0. Maaleista vastasivat puolustaja Khaled Badra ja hyökkääjät Adel Sellimi, sekä Riadh Jelassi. Se oli samalla maan ensimmäinen voitto harjoitusotteluissa ennen MM-kisoja. Tunisia oli sitä ennen hävinnyt kahdelle japanilaisseuralle, sekä Tanskalle 2-1.Victory boost for Tunisia BBC Sport 30.5.2002 Viitattu 21.11.2009 

Itse kisat eivät sujuneet hyvin, kun Tunisia jäi historiansa aikana toisen kerran MM-kisojen lohkojumboksi. Se hävisi avausottelussa Venäjälle 2-0, pelasi tasan 1-1 Belgiaa vastaan ja hävisi lopulta viimeisen ottelunsa Japanille 0-2. Kisojen aikana Souayah sai paljon kritiikkiä puolustusvoittoisesta taktiikasta. Jopa Japania vastaan hän panosti enemmän puolustamiseen, vaikka joukkue tarvitsi voiton päästäkseen jatkoon.Africa's disgrace BBC Sport 17.6.2002 Viitattu 21.11.2009  Perusteluina Souayah piti tätä normaalina varovaisena pelaamisena vastustajaa joka pelasi kotikentällä.Tunisia look to the future BBC Sport 14.6.2002 Viitattu 21.11.2009 

Heinäkuussa 2002 Souayah ilmoitti eroavansa tehtävistään vedoten huonoon terveyteensä lähettämässään kirjeessä Tunisian jalkapalloliitolle.Tunisia coach Souayah resigns BBC Sport 26.7.2002 Viitattu 22.11.2009  Sittemmin liitto ilmoitti hakevansa ulkomaalaista valmentajaa tulevaan isännöimäänsä Afrikan-mestaruuskisoja varten.

 Roger Lemerren aika (2002–2008) 
Souayahin erotessa tehtävästään Youssef Zouaoui toimi hetkellisesti valmennusroolissa, luotsaten maataan vuotuisessa ystävyysottelussa Ranskaa vastaan. Ottelu päättyi 1-1. Tunisian uudeksi valmentajaksi olivat ehdolla muun muassa portugalilainen Artur Jorge, jugoslavialainen Vahid Halilhodžić, entinen Sveitsin maajoukkuetta valmentanut Gilbert Gress, sekä lopuksi liian kalliiksi todettu ranskalainen Philippe Troussier.Tunisia set to announce new coach BBC Sport 26.8.2002 Viitattu 22.11.2009  Syyskuussa 2002 Tunisian jalkapalloliitto ilmoitti viimeistelevänsä sopimuksen entisen Ranskan maajoukkueen valmentajan Roger Lemerren kanssa.Lemerre heads to Tunisia BBC Sport 19.9.2002 Viitattu 22.11.2009  25. syyskuuta 2002 Tunisian jalkapalloliitto varmisti Lemerren olevan maan uusi päävalmentaja.Lemerre confirmed as Tunisia boss BBC Sport 25.9.2002 Viitattu 22.11.2009 

Ensimmäisen ottelunsa Lemerre valmensi Egyptiä vastaan 20. marraskuuta 2002, jota ennen hän ilmoitti joukkueen kokoonpanon. Suurin osa pelaajista pelasi kotimaan pääsarjassa. Lisäksi Lemerre ilmoitti suunnittelevansa harjoitusotteluita Ruotsia ja Kiinaa vastaan. Samalla hän pyrki tuomaan ranskalaissyntyisen laitapuolustajan David Jemmalin joukkueeseenLemerre announces Tunisia squad BBC Sport 11.11.2002 Viitattu 22.11.2009 , joka oli aikaisemmin Henri Michelin aikana kieltäytynyt maajoukkuekutsusta.

Tunisian ei tarvinnut isäntämaana käydä karsintoja vuoden 2004 Afrikan-mestaruuskisoja varten, jossa se kohtasi alkulohkossa Kongon demokraattisen tasavallan, Ruandan ja Guinean. Se voitti avausottelunsa Ruandaa vastaan maalein 2-1 ja toisen ottelunsa Kongon demokraattista tasavaltaa vastaan 3-0. Tunisia varmisti samalla jatkoon pääsynsä ennen lohkon viimeistä ottelua Guineaa vastaan. Tunisia voitti myös lohkonsa pelattuaan Guinea vastaan tasan 1-1. Puolivälierissä vastaan asettui Senegal, joka oli aikaisemmin voittanut Lemerren valmentaman Ranskan 0-1 vuoden 2002 MM-kisoissa.Lemerre faces Senegal again 4.2.2004 Viitattu 22.11.2009  Tunisia voitti ottelun 1-0, Jaouhar Mnarin maalilla toisella puoliajalla. Välierissä vastaan asettui Kamerunin jatkosta pudottanut Nigeria. Ottelusta tuli erittäin tasainen varsinaisen peliajan päätyttyä 1-1. Avausmaalista vastasi Nigerian Jay-Jay Okocha, joka teki maalin rangaistuspotkusta Tunisian puolustajan Karim Hagguin rikottua Nwankwo Kanuta 16-rajan sisällä. 15 minuuttia myöhemmin avausmaalista Nigerian puolustaja Seyi Olofinjana rikkoi Tunisian hyökkääjää Ziad Jazirita rangaistusalueen sisällä, jonka myötä Tunisia sai myös rangaistuspotkun. Tunisian kapteeni Khaled Badra tasoitti ottelun pilkulta 1-1. Ottelu meni lopulta rangaistuspotkukilpailuun saakka, jonka Tunisia voitti maalein 5-3.Lemerre praises players BBC Sport 11.2.2004 Viitattu 22.11.2009  Voiton myötä Tunisia selvisi loppuotteluun, jossa se kohtasi Marokon. Stade 7 Novembrella pelatussa loppuottelussa Tunisia sai hyvän alun menemällä neljän minuutin jälkeen 1-0 johtoon Mehdi Naftin keskityksen puskeneen Santosin myötä, joka teki turnauksen neljännen osumansa. Ensimmäisen puoliajan lopulla Marokko tuli tasoihin Youssouf Hadjin maalille nostosta, jonka Youssef Mokhtari puski maaliin. Toista puoliaikaa oli ehditty pelata seitsemän minuuttia, kun toinen Tunisian hyökkääjistä Jaziri vei Tunisian 2-1 johtoon. Ottelu päätyi lopulta 2-1 ja se oli samalla Tunisian ensimmäinen Afrikan-mestaruus.Tunisia win Cup of Nations BBC Sport 14.2.2004 Viitattu 22.11.2009 

Seuraavaksi olivat vuorossa 2006 MM-karsinnat, jotka toimivat samalla Afrikan-mestaruuskisojen karsintoina. Tunisia hävisi yhden ottelun karsintojen aikana vieraissa Guinealle maalein 2-1. Ottelun ainoan maalin teki hyökkääjä Najeh Braham. Jännitystä riitti aina viimeiseen kierrokseen asti, kun Marokko oli pisteen päässä Tunisiasta ja voitolla jompikumpi menisi tuleviin MM-kisoihin. Ottelu päättyi lopulta 2-2 ja Tunisia voitti lohkonsa pisteen erolla Marokkoon.

Lemerrellä oli nyt vuorossa toiset Afrikan-mestaruuskilpailut ja odotukset olivat sen mukaiset voitettuaan kaksi vuotta sitten maalle sen historian ensimmäisen mestaruuden. Lemerre valmisti joukkuettaan koviin peleihin harjoitusotteluiden kautta. Niistä viimeisin ennen kisoja oli Ghanaa vastaan, jonka Tunisia onnistui voittamaan maalein 2-0. Juuri ennen kisoja Lemerre joutui korvaamaan sarjaottelussa loukkaantuneen puolustaja Karim Saidin, joka oli tärkeässä osassa viime kertaisissa Afrikan-mestaruuskisoissa. Tilalle Lemerre valitsi ranskalaissyntyisen Alaeddine Yahian, joka oli samalla kuudes pelaaja ranskalaisseurassa pelaava pelaaja. Turnaus alkoi kuitenkin vakuuttavasti Tunisian voitettua avausottelussaan Sambian maalein 4-1. Myös toisessa ottelussa vastaan asettunut Etelä-Afrikka kaatui selkein numeroin 3-0. Ottelun jälkeen Lemerre ilmaisi olleensa itsevarma Tunisian menestyvän myös näissä kisoissa. Kolmannessa ja viimeisessä lohko-ottelussa Tunisia sai vastaansa Guinean, jota vastaan Lemerre vakuutti lähtevänsä voittamaan parhaalla mahdollisella kokoonpanolla. Huolimatta siitä molemmat maat olivat jo varmistaneet jatkoonpääsyn. Lisäksi Lemerre kuitenkin huilautti joukkueen muutamia avainpelaajia jättämällä muun muassa hyökkääjä Santosin penkille. Tunisia lopulta hävisi Guinealla maalein 0-3, josta tunisialaismedia ei ollut mielissään. He myös kyseenalaistivat Lemerren päätöstä jättää tärkeät pelaajat penkille. Tunisia kuitenkin selvitti tiensä jatkoon lohkon toisena, jonka seurauksena vastaan asettui D-lohkon voittanut Nigeria. Edellisten kisojen tavoin varsinainen ottelu päättyi tasan 1-1 ja jatkoajan jälkeenkin voittajaa piti hakea rangaistuspotkukilpailun kautta. Tällä kertaa Nigeria oli parempi maalein 6-5. Siitä huolimatta kisojen aikana Tunisian selkeimmäksi tähdiksi lukeutuivat hyökkääjä Santos, joka teki turnauksen aikana neljä maalia, sekä keskikentän pelintekijä Selim Benachour. Turnauksen jälkeen Lemerre vakuutti joukkueen oppineen turnauksesta sen tuomat opetukset, joita hän yrittäisi käyttää hyödyksi tulevissa MM-kisoissa. Optimistisuudesta huolimatta Tunisian media oli edelleen vihoissaan tapaa peluutta kentällistä Guinea vastaan, jonka he hävisivät selkein numeroin. Lisäksi Lemerren puolustusvoittoinen pelisysteemi sai osakseen kritiikkiä. Se on valmentajan omien sanojen mukaan kuitenkin pitänyt heitä pelissä mukana.

 Ennen 2006 MM-kisoja 
Valmistautuminen MM-kisoihin alkoi jo helmikuussa, kun joukkueen oli määrä pelata 1. maaliskuuta 2006 ystävyysottelu Serbiaa vastaan. Lemerre onnistui myös saamaan pitkään haluamansa laitapuolustajan David Jemmalin kokoonpanoon. Lemerre joutui kuitenkin tekemään vielä muutamaa päivää ennen ottelua pieniä muutoksia pelaajalistaansa, kun keskikenttämies Adel Chedli loukkaantui. Hänet korvasi puolustaja Khaled Badra. Lisäksi mukaan otettiin kolmanneksi maalivahdiksi Adel Nefzi. Itse ottelu päättyi lopulta niukkaan 1-0 tappioon, eikä Lemerre ollut yllättynyt Serbien esitykseen. Hän kuitenkin myönsi joukkueen tehneen virheen pelatessaan liian useasti korkeita palloja, kun olisi mieluummin pitänyt pelata lyhytsyöttöpeliä. Lemerre kertoi myös olleensa tyytyväinen uuteen tulokkaaseen Jemmaliin maajokkueessa, sekä Yahiaan joka pelasi poikkeuksellisesti hänelle oudolla paikalla vasempana laitapuolustajana. Tunisian jalkapalloliitto vahvisti kaksi viikkoa myöhemmin suunnittelevansa järjestää lisää harjoitusotteluita. Ehdokkaina olivat Kroatia, Yhdysvallat ja Iran. Ajankohdaksi oli suunniteltu 27. toukokuuta ja 2. tai 3. kesäkuuta, sekä Saksassa pelattava harjoitusottelu Irania vastaan 7. kesäkuuta. Huhtikuussa 2006 Lemerre yritti saada joukkueen vahvuuteen ranskalaissyntyisen Nabil Taïderin, mutta FIFA:n asettamien sääntöjen mukaan hänet olisi pitänyt valita Tunisian maajoukkueeseen ennen 21-vuotispäiväänsä. Liitto ilmoitti myös kuun lopulla järjestävänsä pienimuotoisen turnauksen ennen MM-kisoja, johon osallistuvat Valko-Venäjä, Libya ja Uruguay. Turnaus oli määrä pelata 30. toukokuuta - 2. kesäkuuta välisenä aikana.Tunisia organises friendly international tournament ahead of World Cup finals Magharebia  30.4.2006 Viitattu 22.11.2009  Lisäksi turnauksen jälkeen oli suunnitteilla pelata harjoitusottelut Saksaa ja Kuwaitia vastaan 5. ja 7. kesäkuuta.

Toukokuussa Lemerre vei joukkueensa Sveitsiin harjoitusleirille, jossa he pelasivat harjoitusotteluita Sveitsin alasarjaseuroja vastaan.Tunisia's World Cup team arrives for practice in Switzerland Magharebia 18.5.2006 Viitattu 22.11.2009  Ensimmäisessä ottelussa Tunisia voitti FC Serrièresin 2-0, maaleista vastasivat puolustajat Karim Haggui ja Allaedine Yahia. Toinen ottelu päätyi myös voittoon Columbieria vastaan maalein 4-0.Tunisian national team defeats Swiss club Colombière in friendly Magharebia 28.5.2006 Viitattu 22.11.2009  Joukkueen palattua takaisin kotimaahansa sillä oli vuorossa järjestämänsä LG Cup, jossa ensimmäiseksi vastaan asettui Valko-Venäjä. Ottelu päättyi voitokkaasti 3-0. Loppuottelussa vastaan asettui Uruguay, jolle Tunisia hävisi lopulta rangaistuspotkukilpailun jälkeen 1-3, varsinaisella peliajalla ei nähty maaleja.


 MM-kisat 2006 
Vuoden 2006 MM-kisat alkoivat Tunisian osalta 14. kesäkuuta Saudi-Arabiaa vastaan, jota vastaan Lemerre käytti 4-4-2 systeemiä. Huomiota herätti erityisesti Tunisian tehokkaimman hyökkääjän Santosin loukkaantuminen ennen kisoja, mutta mies oli siitä huolimatta otettu mukaan MM-kisamiehistöön. Toinen oli avausottelussa hieman huomiota herättänyt Jemmalin pelipaikka, joka on normaalisti ollut oikea laitapuolustajan rooli, mutta koska vuosia kyseisellä paikalla pelannut Hatem Trabelsi oli joukkueen vahvuudessa meni paikka hänelle. Kärjessä pelasivat ensimmäistä arvokisaansa viettävä Yassine Chikhaoui, sekä toisen kerran MM-kisoissa pelaava Ziad Jaziri. Ennen ottelua Lemerren valmentama Tunisia oli ennakon mukaan vahvempi kuin Saudi-Arabia, mutta toisin kävi. Vaikka Tunisia meni 1-0 johtoon Jazirin maalilla, Saudi-Arabia onnistui nousemaan 1-2 johtoon. Tunisia kykeni vasta ottelun lisäajalla tekemään 2-2 tasoitus maalin Jazirin syötöstä, jonka puolustaja Radhi Jaidi puski maaliin. Ottelun jälkeen Lemerre oli pettynyt tulokseen.Lemerre fuming despite late draw BBC Sport 14.6.2006 Viitattu 22.11.2009  Toisessa ottelussa Tunisia kohtasi vahvasti turnauksen aloittaneen Espanjan, joka voitti Ukrainan 4-0. Lemerre otti käyttöönsä tyypillisen puolustusvoittoisen pelisysteemin 4-5-1, jossa yksinäisenä kärkenä toimi Jaziri. Poikkeyksellisesti avausottelussa vasempana laitapuolustajana pelannut Jemmali oli korvattu Anis Ayarilla. Tunisia aloitti ottelun vahvasti menemällä 8 minuutin kohdalla 0-1 johtoon Mnarin maalilla. Espanja tuli kuitenkin tasoin toisella puoliajalla, kun Raúl laittoi Ali Boumnijelin torjunnasta tulleen irtopallon maaliin. Viisi minuuttia myöhemmin Fernando Torres vei Espanjan 2-1 johtoon ja lopuksi 90 minuutin kohdalla rangaistuspotkusta 3-1 voittoon. Lemerre ei ollut vieläkään tyytyväinen tulokseen vaikka piti taktiikkaansa hyvänä, mutta yhden virheen vuoksi Espanja sai tasoitusmaalin aikaan. Lemerre vakuutti myös että Tunisian on voitettava viimeinen ottelu Ukrainaa vastaan mikäli mielii jatkoon.Lemerre reflects on Spain error BBC Sport 19.6.2006 Viitattu 22.11.2009  Ukrainaa vastaan Lemerre palasi takaisin 4-4-2 systeemiin ja tällä kertaa Jazirin kärkiparina pelasi Hamed Namouchi, joka ottelun aikana kuitenkin vajosi keskikenttämiehen rooliin, jonka myötä Tunisia käytti jälleen 4-5-1 systeemiä. Ottelu oli pitkään 0-0, mutta ottelun luonne muuttui kun Tunisian hyökkääjä Jaziri sai ottelussa jo toisen varoituksen ja hänet ajettiin ulos. Yllätykseksi Lemerre ei nostanut ketään hyökkääjäksi vaan pelasi yli puolituntia ilman hyökkääjää. Lisäksi noin 70 minuutin kohdalla ottelun tuomari Carlos Amarilla vihelsi kyseenalaisen rangaistuspotkun, jonka Andri Ševtšenko laittoi maaliin. Lemerre reagoi vasta 79 minuutin kohdalla kun hän vaihtoi Santosin ja Ben Saadan kentälle. Santosilla oli ottelussa kaksi tekopaikkaa mutta mies ei onnistunut tekemään maalia. Ottelu päättyi lopulta 1-0 ja samalla päättyi Tunisian taival MM-kisoissa. Lemerre kertoi ottelun jälkeen jakavansa pettymyksen tunisialaisten kannattajien kanssa, mutta elämä jatkuu. Heidän on nyt vain keskityttävä seuraaviin Afrikan- ja maailmanmestaruuskisoihin.Lemerre remains upbeat after exit BBC Sport 23.6.2006 Viitattu 22.11.2009  Tunisian media ja kannattavat kuitenkin kritisoivat Lemerren suoritusta kisojen aikana liian varovaiseksi, sekä erityisti puolustusvoittoisesta pelisysteemistä. Lisää keskustelua herätti Trabelsin ilmoitus lopettaa maajoukkueuransa.Trabelsi quits Tunisia BBC Sport 24.6.2006 Viitattu 22.11.2009 

 Afrikan-mestaruuskilpailut 2008 
Lemerre jatkoi sopimuksensa loppuun asti luotsaten Tunisiaa vielä vuoden 2008 Afrikan-kisoissa. Urakka alkoi heti MM-kisojen jälkeen 3. syyskuuta 2006, jolloin Tunisia kohtasi vierasottelussa Mauritiusin. Ottelu päättyi 0-0, eikä toinen karsintaottelu Sudania vastaan ollut tuloksellisesti, kuin hieman parempi. Tunisia voitti ottelun 1-0 Richard Gastin Ladon omalla maalilla ottelun loppuhetkillä. Vasta seuraavan vuoden puolella maaliskuussa 2007 Tunisia otti selkeän 0-3 voiton jo ennakkoon heikompaa Seychellejä vastaan. Myös maiden seuraava kohtaaminen oli yhtä murskaavaa Tunisian voittaessa Seychellit 4-0. 16. kesäkuuta 2007 Tunisia kohtasi vielä toiseksi viimeisessä ottelussa Mauritiusin, jonka se voitti 2-0. Tunisia johti karsintalohkoaan pisteen erolla Sudaniin, jota vastaan se pelasi viimeisen karsintaottelunsa vieraskentällä. Ennen viimeistä ottelua Tunisian jalkapalloliitto oli harkitsemassa palkata brasilialaisen Jorvan Vieiran uudeksi valmentajaksi, joka johdatti Irakin vuoden 2007 Aasian mestariksi.Jorvan Vieira très convoité lequipe.fr 3.8.2007 Viitattu 23.12.2009  Sopimus ei kuitenkaan koskaan toteutunut ja Lemerre jatkoi sopimuksensa loppuun. Viimeisessä Afrikan-mestaruuskarsinta ottelussa 9. syyskuuta 2007 Tunisia kuitenkin kärsi niukan 3-2 tappion ja jäi karsintalohkon toiseksi. Siitä huolimatta se selvitti tiensä Afrikan-kisoihin.

Kisoissa Tunisian lohkossa pelasivat Senegal, Etelä-Afrikka ja Angola. Se pelasi avausottelussaan tasan 2-2 Senegalia vastaan, mutta onnistui voittamaan Etelä-Afrikan maalein 3-1. Ottelun aikana sankariksi nousi kaksi maalia tehnyt Santos, josta tuli samalla Tunisian kaikkien aikojen paras maalintekijä. Viimeisessä ottelussa se kohtasi Angolan, joka oli Tunisian tavoin lähestulkoon varmistanut jatkopaikan neljän pisteen turvin. Ottelu päättyi 0-0 ja Tunisia voitti samalla lohkonsa. Puolivälierissä vastaan asettui Kamerun, jota vastaan ottelu venyi aina jatkoajalle. Varsinaisen peliajan päättyessä 2-2 Kamerunin M'bia teki jatkoajalla Kamerunin voittomaalin.

 Viimeiset hetket 
Kisojen jälkeen Tunisian jalkapalloliiton puheenjohtaja Tahar Sioud keskuteli valmentaja Lemerren kanssa tämän jatkosta maajoukkueen luotsina. Kaksi päivää myöhemmin ilmoitettiin Lemerren jatkavan Tunisian valmentajana kesäkuun loppuun asti. Tämä tarkoitti sitä että Lemerre valmentaisi hetken aikaa Tunisiaa vuoden 2010 MM-kisojen karsinnoissa. Hän aloitti kesäkuussa alkavien karsintojen valmistelun maaliskuussa voittamalla harjoitusottelussa Norsunluurannikon maalein 2-0. Maaleista vastasivat Tijani Belaid ja Radhouène Felhi. Ennen karsintojen alkamista Tunisian jalkapalloliitto neuvotteli huhtikuussa 2008 Bertrand Marchandin ja myöhemmin Jacques Santinin kanssa, mutta kumpikaan ei saanut solmittua haluamaansa sopimusta Tunisian jalkapalloliiton kanssa. Sen sijaan liitto nimitti portugalilaisen Humberto Coelhon uudeksi päävalmentajaksi 3. kesäkuuta 2008. Ennen nimittämistä Lemerre valmensi Tunisiaa viimeisen kerran maan MM-karsintojen neljännessä ottelussa Burkina Fasoa vastaan, joka päättyi 2-1 voittoon kotikentällä.

 Humberto Coelhon aika (2008–2009) 
3. kesäkuuta 2008 Tunisian päävalmentajaksi nimitetty Humberto Coelho nosti lehdistötilaisuudessaan esille tärkeyden tuoda media lähemmäksi maajoukkuetta ja puhua avoimemmin pelaajien valinnoista ja taktiikoista. Hän kertoi samalla käyttävänsä 4-3-3 ja 4-4-2 systeemejä riippuen vastustajasta. Coelho otti valmennus vastuun Lemerren jätettyä maajoukkueen 21. kesäkuuta 2008.

Tunisian karsinnat jatkuivat syyskuussa Coelhon johdolla tasapelin merkeissä, kun maa pelasi 0–0 tasapelin Burkina Fasoa vastaan. 11. lokakuuta 2008 Tunisia pelasi Afrikan MM-karsintojen toisen kierroksen viimeisen ottelun Seychellejä vastaan kotonaan. Tunisia voitti ottelun maalein 5–0. Maaleista vastasivat Hichem Essifi kahdesti ja kerran Yassin Mikari, Saber Ben Frej ja Fahid Ben Khalfallah. Tunisia selvitti myös tiensä viimeiselle karsintakierrokselle lohkokakkosena 13 pisteellä, kun lohkon voittanut Burkina Faso keräsi 3 pistettä enemmän.

pienoiskuva|Alankomaita vastaan käyty harjoitusottelu päättyi tasan 1–1.
Tunisia arvottiin B-lohkoon, jossa se sai vastaansa Nigerian, Mosambikin ja Kenian. Coelho hieman yllättäen siirtyi kuitenkin enemmän puolustus voittoisempaan systeemiin, toisin kuin hän oli luvannut ensimmäisessä lehdistötilaisuudessaan. Tunisia pelasi ennen karsintojen alkua harjoitusottelun Alankomaita vastaan 11. helmikuuta 2009, jossa se pelasi hieman yllättäen 1–1 tasapelin. Alankomaat meni 0–1 johtoon ottelun 61 minuutilla Klaas-Jan Huntelaarin maalilla. Ottelua ehti kulua kuitenkin kuusi minuuttia, kun toista maaotteluaan pelannut Jamel Saihi tasoitti ottelun kaukolaukauksellaan, joka yllätti Alankomaiden maalivahdin Maarten Stekelenburgin.

Tunisia avasi karsinnat 28. maaliskuuta 2009 voitokkaasti kukistamalla avausottelussaan Kenian vieraskentällä maalein 1–2. Ottelussa Tunisia siirtyi kuuden minuutin kohdalla 0–1 johtoon kulman jälkitilanteesta Ammar Jemalin maalilla. Ottelun ratkaisu meni loppuhetkille, kun aluksi Kenia nousi tasoihin 70 minuutin kohdalla Dennis Oliechin maalilla. Vain kaksi minuuttia myöhemmin Tunisia nousi takaisin johtoon Issam Jemaan maalilla, joka jäi lopulta ottelun ratkaisuksi.

Seuraavan karsintaottelun ollessa kesäkuun alussa järjesti Coelho harjoitusottelun Sudania vastaan 28. toukokuuta 2009. Ottelu päättyi Tunisian 4–0 voittoon kotikentällä. Ensimmäinen puoliaika päättyi 3–0, jonka maaleista vastivat Oussama Darragi, Amine Chermiti ja Radhi Jaidi. Toista puoliaikaa oli pelattu kymmenin minuuttia, kun puolustaja Radhouene Felhi teki ottelun loppunumeroiksi 4–0.

6. kesäkuuta 2009 Tunisia pelasi karsintojen toisen ottelunsa Mosambikia vastaan. Ottelu päättyi toistamiseen voitokkaasti maalein 2–0. Avausmaalista vastasi Wissem Ben Yahia rangaistuspotkusta 21 minuutin kohdalla, kun kaksi minuuttia aikaisemmin Mosambikin maalivahti João Rafael Kapango kaatoi rangaistusalueella Sami Allaguin. Ottelun toinen maali nähtiin aivan loppu minuuteilla, kun vaihdosta loukkaantuneen Lassad Nouiouin tilalle tullut Oussama Darragi laukoi pallon alanurkkaan noin 27 metristä.Tunisia Overcome Mozambique To Maintain Group Lead Goal.com 6.6.2009 Viitattu 28.1.2011  
Kolmas ottelu käytiin 20. kesäkuuta 2009 ja edellisten tapaan Tunisian kotikentällä, jonne se sai vastaansa oman karsintalohkon voittajasuosikin Nigerian. Tunisia johti lohkoaan kahden kierroksen jälkeen täydellä pistepotilla, kun taas Nigeria oli keränyt kahdessa ottelussa neljä pistettä pelattuaan avausottelussaan Mosambikia vastaan tasapelin. Coelho halusi välttää riskejä ja peluutti joukkuettaan puolustusvoittoisesti. Ainoana kärkenä pelasi Issam Jemaa. Ottelu päättyi lopulta 0–0 kummankin joukkueen ollessa haluttomia lähtemään hyökkäyksiin. Karsintojen puolen välin jälkeen Tunisia johti lohkoaan seitsemällä pisteellä, kun pahin kilpailija Nigeria oli toisena viidellä pisteellä.
pienoiskuva|Oussama Darragi nousi ratkaisevaan rooliin karsintojen aikana.
Karsintojen viimeinen puolisko jatkui noin kolmen kuukauden päästä syksyllä Nigeriaa vastaan. Tällä välin Tunisia pelasi 12. elokuuta 2009 harjoitusottelun Norsunluurannikkoa vastaan. Nabil Taïder sai uuden kutsun Tunisian maajoukkueeseenTunisie - Côte d'Ivoire : Liste des convoqués  Infosfoot 4.8.2009 Viitattu 28.1.2011 , kun aikaisemmin Lemerren aikana hän ei ollut edustuskelpoinen FIFAn sääntöjen mukaan. Ottelu päättyi edellisen tapaan tasan 0–0. Ottelussa nähtiin kuitenkin suora punainen kortti Norsunluurannikon puolelta, ottelun 84. minuutin kohdalla.

6. syyskuuta 2009 karsintojen neljäs ottelu käytiin Nigeriassa Abuja Stadionilla. Ottelu oli jo ennestään ratkaisevassa roolissa joukkueiden piste-eron ollessa kaksi pistettä. Voittajalla olisi etulyönti asema kahdelle viimeiselle kierrokselle. Voitolla Tunisia olisi kasvattanut pistejohtoaan viiteen. Coelho ryhmitti joukkueensa edellisen karsintaottelun tapaan puolustusvoittoiseksi peluutettuaan 4-5-1 systeemiä. Ottelu sai Tunisian kannalta huonon alun, kun Nigerian laitahyökkääjä Peter Odemwingie vei maansa 1–0 johtoon 24 minuutin kohdalla. Minuuttia myöhemmin Tunisia nousi tasoihin, kun puolustava keskikenttäpelaaja Nabil Taïder teki maajoukkueuransa ensimmäisen maalinsa noin 25 metristä. Ottelu rauhoittui ensimmäisen puoliajan loppua kohden kahdesta keltaisesta kortista huolimatta. Myös toisen puoliajan tilanteet olivat vähissä, kunnes vaihdosta kentälle tullut Michael Eneramo vei Nigerian 2–1 johtoon. Tunisian valmentaja Coelho päätti vielä vaihtaa Darragin kentälle ottelun viimeisille minuuteille. Vaihto myös kannatti, kun 89 minuutin kohdalla karsintojen aikana maansa tunnettavuuteen noussut Darragi tasoitti Haythem Mrabetin syötöstä ottelun loppunumeroiksi 2–2.

Noin kuukautta myöhemmin Coelho julkisti lokakuun suunnitelmansa pelata karsintaottelun lisäksi harjoitusottelun Saudi-Arabiaa vastaan 14. lokakuuta 2009. Hän nimesi myös antamassaan lehdistötilaisuudessa molempien otteluiden pelaajaluettelon.Tunisia Names Roster For Kenya Qualifier And Saudi Arabia Friendly Goal.com 2.10.2009 Viitattu 28.1.2011 

11. lokakuuta 2009 Tunisia kohtasi viidennessä karsintaottelussaan Kenian, jonka se voitti karsintojen alussa vieraskentällä maalein 1–2. Stade 7 Novembressa käyty ottelu sai nopean ratkaisun, kun noin minuutin jälkeen Tunisian hyökkääjä Issam Jemâa puski maansa 1–0 johtoon. Maali jäi myös ottelun ainoaksi, jolla Tunisia myös säilytti lohkon kärkipaikan. Muutamaa päivää myöhemmin Coelhon luotsaama Tunisia pelasi harjoitusottelun Saudi-Arabiaa vastaan. Coelho halusi kokeilla uusia pelaajia ennen viimeistä karsintaottelua Mosambikia vastaan. Muun muassa loukkaantumisista kärsinyt Lassad pääsi ottelussa avauskokoonpanoon, mutta joutui väistymään toisella puoliajalla. Ottelu ei Tunisian kannalta esittänyt positiivia elkeitä, kun kahden minuutin kohdalla vierasjoukkue meni kulmapotkusta 0–1 johtoon Nasser al-Shamranin maalilla. Tämä jäi myös ottelun ainoaksi maaliksi, eikä Lassadin tilalle vaihdettu Jemaa saanut hyökkäyspäässä maalipaikkoja.

Afrikan MM-karsintaottelun viimeinen kierros käytiin 14. marraskuuta 2009, jossa Tunisia kohtasi oman lohkonsa kolmantena olleen Mosambikin vieraskentällä. Tunisia johti lohkoaan kahden pisteen erolla Nigeriaan, jonka oli voitettava ottelunsa kisapaikan saamiseksi. Tunisialle riitti sen sijaan vähintään tasapeli MM-kisoihin pääsyä varten. Ennen ottelua Tunisian valmentaja Coelho oli lehdistön ja kannattajien yllätykseksi jättänyt vaihtopenkille karsinnoissa tärkeään rooliin nousseen Oussama Darragin. Ottelun ensimmäinen puoliaika päättyi 0–0, kun samaan aikaan käyty lohkon toinen pari Kenia–Nigeria päättyi kotijoukkueen 1–0 johdossa. Jännitys kisapaikasta alkoi 60 minuutin jälkeen, kun Coelho sai tiedon Nigerian menneen 1–2 johtoon kolmessa minuutissa. Hän ei kuitenkaan muuttanut joukkueensa peluutusta vaan tarkasteli ottelun kulkua. Tunisian jatkopaikka alkoi näyttää melko varmalta Kenan tasoittaessa pelin 2-2. Neljä minuuttia myöhemmin Tunisian passiivisuus kuitenkin kostautui, kun Mosambik siirtyi 1–0 johtoon. Samalla minuutilla myös Nigeria siirtyi omassa pelissään 2–3 johtoon. Coelho yritti vielä viisi minuuttia ennen loppua hakea ratkaisua vaihtamalla muun muassa Oussama Darragin kentälle. Tämä ei kuitenkaan tuottanut tulosta ja Tunisia hävisi viimeisen ja samalla ratkaisevan karsintaottelun Mosambikille maalein 1–0.Tunisia/Mozambique: 2010 Football World Cup - Tunisia Loses 1-0 Against Mozambique All Africa 14.11.2009 Viitattu 28.1.2011  Ottelun jälkeen valmentaja Coelho syytti tappiostaan tekonurmea ja kuumuutta, joka koitui fyysisesti liian raskaaksi. Myös Tunisian kapteeni Karim Haggui myönsi joukkueen kärsineen kuumuudesta, joka koetteli pelaajien fyysisyyttä.Tunisia blame pitch and heat BBC 15.11.2009 Viitattu 28.1.2011  Tunisia jäi myös tappion myötä lohkonsa toiseksi pisteen erolla Nigeriaan, joka matkasi vuoden 2010 MM-kisoihin. Tunisia kuitenkin selvisi tuleviin Afrikan mestaruuskilpailuihin, MM-karsintojen ollessa samalla myös karsinnat Afrikan kisoihin, jossa lohkon kolme parasta selvisi kisoihin.

Neljä päivää myöhemmin Tunisian jalkapalloliitto antoi potkut Humberto Coelholle ja nimesi samalla Faouzi Benzartin uudeksi päävalmentajaksi.Tunisia coach loses his job BBC 18.11.2009 Viitattu 28.1.2011 

 Joukkue Afrikan-mestaruuskilpailuissa 2012 
 Pelaaja Joukkue Ottelut Maalit MaalivahditAymen Mathlouthi ES Sahel310Rami Jridi Stade Tunisien40Moez Ben Chérifa Espérance00 PuolustajatKarim Haggui Hannover 96796Ammar Jemal ES Sahel224Anis Boussaïdi Tavrija Simferopol532Aymen Abdennour Toulouse101Bilel Ifa Club Africain110Khalil Chemmam Espérance100 KeskikenttäpelaajatAdel Chedli ES Sahel575Oussama Darragi Espérance266Khaled Korbi Espérance231Hocine Ragued Karabükspor311Yassine Chikhaoui FC Zürich243Youssef Msakni Espérance101Wissem Ben Yahia Mersin Idman Yurdu242Majdi Traoui Espérance314Zouhaier Dhaouadi Club Africain222Jamel Saihi Montpellier61 HyökkääjätAmine Chermiti Zürich316Issam Jemâa AJ Auxerre5926Saber Khlifa Évian TGFC52Sami Allagui Mainz185

 Kuuluisia pelaajia 

1960-luku
Mohamed Salah Jedidi (1962–1968)
Sadok Sassi (1964–1978)
Ezzedine Chakroun (1967–1974)

1970-luku
Tarak Dhiab (1975–1990)
Témime Lahzami (1977–1981)
Mokhtar Dhouib
Ali Kaabi

1980-luku
Mohamed Ali Mahjoubi (1988–1995)

1990-luku
Faouzi Rouissi (1990–1999)
Sirajeddine Chihi (1991–2001)
Ali Boumnijel (1991–2007)
Tarek Thabet (1992–2002)
Chokri El Ouaer (1993–2002)
Adel Sellimi (1993–2002)
Sami Trabelsi (1994–2001)
Zoubaïer Baya (1994–2002)
Raouf Bouzaiene (1994–2002)
Skander Souayah (1994–2002)
Khaled Badra (1995–2006)
Imed Ben Younes (1996–1998)
Mehdi Ben Slimane (1996–2001)
Riadh Bouazizi (1996–2006)
Kaies Ghodhbane (1996–2006)
Hassen Gabsi (1997–2002)

2000-luku
Hatem Trabelsi (1998–2006)
José Clayton (1998–2006)
Ziad Jaziri (1999–2006)
Karim Haggui (2003–)
Haykel Guemamdia (2005–2007)


 Tilastoja 

 Eniten otteluita maajoukkueessa 

Päivitetty 26. marraskuuta 2022:

#NimiUraOttelut1Sadok Sassi1964–19781102Tarak Dhiab1975–19901073Radhi Jaïdi1996–20091054Chokri El Ouaer1993–2002 1015Khaled Badra1995–2006976Kaies Ghodhbane1995–2006957Youssef Msakni2010–908Karim Haggui2003–2013899Karim Haggui2003–20138910Mohamed Ali Mahjoubi1988–199582

Parhaat maalintekijät
Päivitetty 26. marraskuuta 2022:

#PelaajaUraMaalit (Ottelut)Maali/peli1Issam Jemâa2005–201437 (84)0.442Wahbi Khazri2013–24 (72)0.333Santos2004–200821 (39)0.544Adel Sellimi1993–2002 20 (71)0.285Ezzedine Chakroun1967–197419 (40)0.486Mohamed Ali Mahjoubi1988–199518 (82)0.227Zoubaïer Baya1994–200218 (81)0.228Faouzi Rouissi1990–199917 (42)0.40=Mohamed Salah Jedidi1962–196817 (32)0.53=Faouzi Rouissi1990–199917 (42)0.40=Youssef Msakni2010–17 (90)0.19

 Päävalmentajat 
 Vuodet  Valmentaja  Saavutus 2022–  Jalel Kadri  Kirin cup: Mestaruus2022 MM-kilpailut: 1. kierros 2019–2022  Mondher Kebaier  2021 AM-kilpailut: PuolivälieräFIFA Arab Cup: Toinen 2018–2019  Alain Giresse  2019 AM-kilpailut: 4. sija 2018  Faouzi Benzarti  (väliaikainen) 2017–2018  Nabil Maaloul  2018 MM-kilpailut: 1. kierros 2015–2017   Henryk Kasperczak  2017 AM-kilpailut: Puolivälierä 2014–2015  Georges Leekens  2015 AM-kilpailut: Puolivälierä 2013–2014  Nizar Khanfir  (väliaikainen) 2013  Ruud Krol  (väliaikainen) 2013  Nabil Maaloul  2011–2013  Sami Trabelsi  2012 AM-kilpailut: Puolivälierä2013 AM-kilpailut: 1. kierros 2011  Ammar Souayah  (väliaikainen) 2010  Bertrand Marchand   2010  Sami Trabelsi  (väliaikainen) 2009–2010  Faouzi Benzarti  2010 AM-kilpailut: 1. kierros 2008–2009  Humberto Coelho   2002–2008  Roger Lemerre  2004 Afrikan–mestaruus2006 AM-kilpailut: Puolivälierä2006 MM-kilpailut: 1. kierros2008 AM-kilpailut: Puolivälierä 2002  Youssef Zouaoui  (väliaikainen) 2002  Ammar Souayah  2002 MM-kilpailut: 1. kierros 2001–2002  Henri Michel  2002 AM-kilpailut: 1. kierros 2001  Eckhard Krautzun   1998–2001  Francesco Scoglio  2000 AM-kilpailut: Neljäs 1998  Ali Sellimi  (väliaikainen) 1994–1998  Henryk Kasperczak  1996 AM-kilpailut: Toinen1998 AM-kilpailut: Puolivälierä1998 MM-kilpailut: 1. kierros 1994   Faouzi Benzarti  (väliaikainen) 1993–1994   Youssef Zouaoui  1994 AM-kilpailut: 1. kierros 1990–1993   Mrad Mahjoub  1989   Antoni Piechniczek   1988–1989   Mokhtar Tlili   1988   Antoni Piechniczek   1987–1988   Taoufik Ben Othmane    1986–1987   Jean Vincent   1984–1986   Youssef Zouaoui   1981–1983   Ryszard Kulesza  1982 AM-kilpailut: 1. kierros 1980–1981   Ameur Hizem    1979–1980   Hmid Dhib    1978–1979   Ameur Hizem    1975–1978   Abdelmajid Chétali  1978 AM-kilpailut: Neljäs1978 MM-kilpailut: 1. kierros 1974–1975   André Nagy    1970–1974   Ameur Hizem  1973 Palestiinan cup: Mestaruus 1969   Beogovie Sereta    1968–1969   Rado Rodcijic   1965–1968   Mokhtar Ben Nacef  1965 AM-kilpailut: Toinen 1963–1965   André Gérard   1961–1963   Franck Matosic  1962 AM-kilpailut: Kolmas1963 Arabian–mestaruus 1960–1961   Milan Kristic   1957–1960   Hachemi Chérif   1956–1957   Rachid Turki  
LISTE DES ENTRAÎNEURS NATIONAUX (1956 - 2008)  FTF.org Viitattu 18.11.2009 

 Paidanvalmistajat 

AjanjaksoPaidan valmistaja197?–1992Adidas1994–1998Lotto2000–2001Uhlsport2002–2010Puma2010–2016Burrda2016–2018Uhlsport2019–Kappa

 Lähteet 

 Aiheesta muualla 
 Tunisian maajoukkueen viralliset kotisivut 
 Tunisia FIFAn sivuilla  

Luokka:Tunisian jalkapallo
Luokka:Jalkapallomaajoukkueet